text: Gå for julemærkehjem
  12 oktober 2010 kl. 08.00
  Snart er det tid for julemærkemarchen, som i år er den 34. Hvert år giver marchen et vigtigt tilskud til de fire danske Julemærkehjem.
  Sidste år havde marchen 22.000 deltagere. 
  Siden Julemærkemarchens start i 1977 er der samlet over 11,4 mio. kroner ind til de danske Julemærkehjem. 
  Sidste år blev der travet 875.000 kroner sammen. 
  I takt med at vi sender færre og færre breve, falder indtægter fra Julemærkesalget også. 
  Den fortsatte drift af Julemærkehjemmene er helt afhængig af andre indtægter så som gaver, antallet af JulemærkeVenner, salg af e-logomærket og ikke mindst Julemærkemarchen, der hvert år bidrager med det største beløb, der indsamles på en enkelt dag.
  